**DJEČJI VRTIĆ „LATICA“ KLENOVNIK**

KLASA: 011-03/23-02/1

URBROJ: 2186-15-1-3-23-3

Klenovnik, 20. prosinac 2023.

Na temelju članka 41. stavak 1. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22 i 101/23) i članka 42. Statuta Dječjeg vrtića Latica Klenovnik, Upravno vijeće na 17. sjednici održanoj 20. prosinca 2023. godine, uz prethodnu suglasnost Općinskog vijeća Općine Klenovnik ( KLASA: 120-01/23-01/5, URBROJ: 2186-15-3-23-3, od 04. prosinca 2023. godine), donosi

**IZMJENE I DOPUNE**

**PRAVILNIKA O RADU DJEČJEG VRTIĆA „LATICA“ KLENOVNIK**

**Članak 1.**

Članak 65. mijenja se i glasi:

„ Na temelju utvrđenih radnih mjesta Pravilnikom o unutarnjem ustroju i načinu rada Dječjeg vrtića „Latica“ Klenovnik, osnovne plaće radnika određuju se kako slijedi:

Osnovna plaća je umnožak koeficijenta složenosti radnog mjesta na koje je radnik raspoređen i osnovice za izračun plaće, uvećan za 0,5 % za svaku navršenu godinu radnog staža.

Osnovica plaće je osnovica za isplatu plaća državnih i javnih službenika i namještenika Republike Hrvatske.

|  |  |  |
| --- | --- | --- |
| **STRUČNA SPREMA**  | **NAZIV RADNOG MJESTA**  | **KOEFICIJENT** |
| Magistar struke, stručni ili sveučilišni specijalist /VSS/  | ODGOJITELJ | 1,45 |
| Stručni ili sveučilišni prvostupnik /VŠS/  | ODGOJITELJ  | 1,35 |
| Magistar struke, stručni ili sveučilišni specijalist /VSS/, stručni ili sveučilišni prvostupnik /VŠS/ | RAVNATELJ | 1,60 |
| SSS, KV  | DOMAR LOŽAČKUHAR | 1,10 |
| NKV  | SPREMAČICA  | 0,90 |

Odgojitelju pripravniku, sukladno stručnoj spremi, umanjuje se plaća za 15%.

Pod pojmom visoka stručna sprema (VSS) podrazumijeva se završeni diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij, kao i visoka stručna sprema koju je radnik stekao sukladno propisima koji su bili na snazi prije stupanja na sagu Zakona o znanstvenoj djelatnosti i visokom obrazovanju („Narodne novine“ broj 123/03, 198/03,105/04, 174/04, 02/07, 46/07, 45/09, 63/11, 94/13, 139/13, 101/14, 60/15 i 131/17).

Pod pojmom viša stručna sprema (VŠS) podrazumijeva se završeni preddiplomski sveučilišni studij ili stručni studij u trajanju od najmanje tri godine, odnosno viša stručna sprema koju je radnik stekao sukladno propisima koji su bili na snazi prije stupanja na snagu Zakona o znanstvenoj djelatnosti i visokom obrazovanju („Narodne novine“ broj 123/03, 198/03,105/04, 174/04, 02/07, 46/07, 45/09, 63/11, 94/13, 139/13, 101/14, 60/15 i 131/17).

 **PREDSJEDNIK UPRAVNOG VIJEĆA**

Mladen Belščak